《遣兴十首呈孟兵部使君 其七》
宋代·俞德邻

俗子尘满襟，门外纷偪塞。髯龚诗中英，高卧翠岩侧。

风云入古砚，鸟乌窥冻壁。似闻中馈虚，桑麻欠机织。

母氏圣且善，门闾望朝夕。择妇要得人，在德不在色。

作者简介：俞德邻（1232～1293）字宗大，自号太玉山人，原籍永嘉平阳（今属浙江），父卓为庐江令，侨居京口（今江苏镇江）。度宗咸淳九年（1273）浙江转运司解试第一，未几宋亡。入元，累受辟荐，皆不应。因性刚狷，名其斋为佩韦（本集卷八《佩韦斋箴》）。元世祖至元三十年卒，年六十二。遗著由其子庸辑为《佩韦斋文集》十六卷（其中诗七卷），于元仁宗皇庆元年（1312）刊行，另有《佩韦斋辑闻》四卷。事见本集卷首元建安熊禾序，《至顺镇江志》卷一九有传。